
Notă: 


Autorul acestei cărți nu este responsabil de modificările pe care dezvoltatorii 
aplicaţiilor le aduc acestora prin actualizările periodice. Aceste actualizări pot să 
modifice interfața aplicaţiilor. Atragem atenţia că aplicaţiile pot să apară diferit pe 
alte modele de telefoane sau tablete decât cel folosit pentru capturile de imagini 
prezentate în această carte. De asemenea, autorul acestei cărți nu este responsabil 
pentru aplicarea greșită (parţial sau total) a tehnicilor descrise în carte și nici pentru 
folosirea aplicaţiilor pe sisteme total sau parţial incompatibile cu aplicaţiile 
prezentate în această carte. 


Sugestiile și părerile cu privire la conţinutul cărții le puteţi trimite 
pe pagina de Facebook RV Didactic * 


Din categoria cărților marca RV Didactic vă recomandăm și cartea „Profilul 
practicantului de antrenament cu greutăţi ca activitate fizică de timp liber”, autor Remus 
Văidăhăzan. 


INTRODUCERE 


Cartea de față este una tehnică construită, în special, pentru studenți, 
debutanţi în ale predării. Ea se dorește a fi un instrument de lucru care să 
permită studenților să-și dezvolte competențe specifice în utilizarea 
tehnologiei. Totuși, conţinutul cărții nu se limitează doar la activitatea 
studenților, ea oferind tehnici utile de lucru (cu ajutorul calculatoarelor și a 
telefoanelor inteligente) mai multor categorii de specialiști, atât colegilor din 
învățământul preuniversitar cât și colegilor din învățământul universitar. 


Cartea este structurată pe patru capitole. Primul capitol, denumit 
„Managementul surselor bibliografice pentru proiectele de cercetare 
științifică”, am început să-l construiesc în perioada studiilor doctorale, pe 
măsură ce am descoperit soluţii tehnice pentru problemele pe care le-am 
întâlnit în redactarea tezei de doctorat. Capitolul oferă, la nivel macro, un 
algoritm procedural menit să structureze eficient munca cercetătorului, iar la 
nivel micro, tehnici de lucru cu diferite aplicaţii instalate pe calculator sau pe 
telefon (smartphone). 


Următoarele trei capitole oferă tehnici de lucru cu diferite aplicaţii 
instalate pe calculator, pe telefon sau pe ceasul inteligent (smartwatch). 
Capitolul doi, denumit „Aplicaţii necesare pentru calculator”, conţine tehnici 
esențiale pentru 13 aplicaţii instalate pe calculator. Capitolul trei, denumit 
„Aplicaţii necesare pentru telefon sau tabletă”, a fost gândit pentru 
dezvoltarea tehnicilor cu aplicaţii instalate pe telefon (sau tabletă) deoarece, 
în timpul studiilor doctorale, eu am lucrat foarte mult cu telefonul și am 
realizat că am economisit foarte mult timp din etapa de prelucrare a fiselor de 
lectură, aplicând tehnicile digitale. Capitolul 3 cuprinde, de asemenea, 
descrierea a 13 aplicaţii. Capitolul patru, denumit „Aplicaţii utile pentru ceas”, 
nu a fost inclus în acest proiect de la început dar, pentru a veni în ajutorul 
celor care au început să folosească ceasurile inteligente, am decis să prezint 
tehnici utile pentru 4 aplicaţii. 


Vă doresc o lectură eficientă! 


CUPRINS 


Capitolul I. Managementul surselor bibliografice pentru proiectele de 
cercetare științifică 


Capitolul II. Aplicaţii necesare pentru calculator 
Capitolul III. Aplicaţii necesare pentru telefon sau tabletă 


Capitolul IV. Aplicaţii utile pentru ceas (smartwatch) 


Referinţe bibliografice 


Anexa 1. Centralizator cu aplicaţiile prezentate în carte 
Anexa 2. Centralizator cu imaginile prezentate în carte 
Anexa 3. Centralizator cu tabelele prezentate în carte 


Anexa 4. Model de fișă pentru aplicaţii 

I. Managementul surselor bibliografice pentru proiectele 
de cercetare științifică 


Cunostintele generale de operare a calculatorului, precum şi 
cunoștințele specifice de utilizare a unor aplicaţii sunt foarte importante 
pentru toţi cercetătorii în ceea ce priveşte managementul timpului. Un bagaj 
mare de cunoștințe IT împreună cu un design corespunzător al 
interdependenţelor care se creează între cerințele de specialitate și cele 
tehnice este foarte avantajos pentru realizarea produsului științific într-un 
timp cât mai scurt. 


Sursele bibliografice pentru un proiect de cercetare științifică sunt, 
practic, nelimitate luând în considerare tehnologia din zilele noastre. Spaţiul de 
stocare, atât în calculator, cât și pe rafturile bibliotecii se va umple cu 
repeziciune. Problema cea mai mare nu este, totuși, spaţiul de depozitare. Cea 
mai mare problemă o reprezintă multiplele legături de interdependenţă care se 
creează între toate sursele de informaţie și necesitatea de a putea accesa cu 
exactitate, la nevoie, orice parte din orice sursă pe care am consultat-o. 


Culegerea datelor bibliografice poate începe pe internet, la biblioteca 
publică sau în biblioteca personală. Indiferent de unde începem să adunăm 
sursele de informare este foarte important ca fiecărei surse găsite să-i 
atribuim un cod unic de identificare. Acesta este primul pas în algoritmul 
procedural care este descris în acest capitol. Astfel, putem atribui coduri de 
identificare sub forma COD-001, COD-002, COD-003 etc., indiferent de tipul 
sursei bibliografice. Important este, așa cum am spus, ca fiecare sursă să aibă 
cod unic de identificare, iar pentru fiecare sursă să alocăm un dosar unic în 
calculator („Folder”). 

Se poate observa, în următoarea imagine, 
pentru structura de codificare. 

Fig. 1 - Structura de codificare a surselor bibliografice 


Pentru accesarea rapidă a oricărei surse, ca să nu fim nevoiţi să 


navigăm prin toate dosarele din calculator, recomand folosirea unui fișier 


centralizator. Acest tabel centralizator se poate construi în multe aplicaţii 
(Microsoft Word, Microsoft Excel, WPS Writer, WPS Spreadsheets, etc.). 
Figura următoare conține o parte din centralizator pentru a putea observa 
structura de bază. 


A 


Cod 
sursă 


COD-.001 


B 


Tip sursă 


articol 


€ 
Comentarii 


(întreg sau 
abstract) 


D 


Fișă de 
lectură 
indexată 


E 


Fișă de 
lectură 
citită 


F 


Note de 
lectură 
transcrise 


Capitole (pg.) 
care mă ajută în lucrare 


Re 


H 


Autor(i) 


( 
idar Aarskog; Alexander 


Wisnes; Kjersti 


Wilhelmsen; Aud Skogen 
& lan Magnus Bjordal 


| 
Titlul 


son of Two Resistance Training 
6RM versus 12RM, to 
ease the 1RM in Healthy Young 
Adults. A Single-Blind, Randomized 
Controlled Trial 


COD-002 


tul - C. Obraşcu; M. Saragea 
că - M. Saragea; R. Elias 


349-351 - Oboseala auditivă - M. Saragea; R. Elias 
352-353 - Oboseala vizuală - M. Saragea; R. Elias 


353-356 - Supraantrenamentul - M. Saragea 


neurapsihică - M. Saragea; R. Elias 
>a 


COD-003 


tot 


Ollie Bridle 


The Art of Organizing Your Literatt 


Fig. 2 - Secvenţă din fişierul centralizator al surselor 

Feem - versiunea 3 


Adresă web 


http://tryfeem.com/download.html (vezi Fig. 80) 


Fig. 80 - Aplicația Feem (versiunea 3) - Windows (QR Code) 


Scurtă descriere 


Feem este o aplicaţie multiplatformă ce poate fi folosită pentru 
transferul de fișiere între două sau mai multe terminale (calculator, telefon 
sau tabletă), fără nevoia unei conexiuni la Internet. Feem permite și schimbul 
de mesaje între doi sau mai mulţi utilizatori. Terminalele se pot conecta la 
același router wireless sau un terminal poate funcționa ca punct de rutare, 
creând un punct de acces (hotspot) propriu. 


Perspective de utilizare 


Aplicația Feem permite transferul de fişiere între mai multe 
terminale, în regim de WiFi Direct, atunci când aceste terminale sunt 
conectate la aceeași rețea (același router wireless). După deschiderea 
aplicației pe calculator aceasta va verifica reţeaua în care se află calculatorul 
pentru a găsi alți utilizatori (calculatoare, telefoane etc.) (vezi Fig. 81). 

Fig. 81 - Feem (Windows) - Căutare terminale înscrise în rețea 


In momentul în care sunt găsite şi alte terminale din rețea, acestea o 
să apară în lista din prima secțiune a aplicaţiei (vezi Fig. 82). 

Fig. 82 - Feem (Windows) - Terminale înregistrate în aceeași rețea wireless 

Dacă dorim să trimitem un fișier din calculator spre un terminal din 
listă vom selecta acel terminal și vom folosi primul buton din dreapta-jos 
(vezi Fig. 83). 

Fig. 83 - Feem (Windows) - Transfer de fişiere 


La apăsarea acelui buton se va deschide o fereastră cu două opţiuni: 
trimite fişiere și trimite dosar. Vom alege varianta dorită, în funcție de 
necesități. 


Dacă alegem, de exemplu, să trimitem fişiere vom selecta opțiunea de 
sus. Urmează pasul în care vom marca, din fereastra care se va deschide, 
fişierele pe care dorim să le trimitem (vezi Fig. 84). Aplicația permite 
selectarea atât a unui singur fişier, cât și a mai multor fişiere. 

Fig. 84 - Feem (Windows) - Fereastra de selectare a fișierelor 


După apăsarea butonului de confirmare (butonul „Open”) fişierele 
sunt pregătite pentru transfer (vezi Fig. 85). 

Fig. 85 - Feem (Windows) - Fişiere pregătite pentru transfer 

In timpul transferului putem monitoriza desfășurarea acțiunii în a 
patra secțiune a aplicaţiei (vezi Fig. 86). 

Secțiunea 4 - fişiere care 
pleacă din calculator 


Fig. 86 - Feem (Windows) - Monitorizarea transferului de fişiere 


Aplicația Feem o putem folosi cu succes și pentru a comunica cu alte 
terminale, folosind doar text. Pentru aceasta trebuie să accesăm butonul din 
mijloc, din partea de jos a ecranului (vezi Fig. 87). 

Fig. 87 - Feem (Windows) - Comunicare cu text 

Accesarea butonului de comunicare cu text va deschide o secțiune în 
care putem trimite si primi mesaje (vezi Fig. 88). 

Fig. 88 - Feem (Windows) - Secțiunea de mesaje 


Observaţii 


Aplicația funcționează foarte bine si fără existența unui router 
wireless deoarece oricare terminal din grupul de prieteni poate crea un punct 
de acces (hotspot) propriu. 


Fişierele descărcate pe calculator de pe alte terminale vor fi salvate în 
dosarul pe care-l alegem în secțiunea de setări a aplicaţiei (vezi explicaţiile de 
mai jos). În telefon, dosarul ales implicit de aplicaţie este cel de „Download” al 
telefonului (acesta poate fi schimbat și în telefon, din secțiunea de setări). 


Secţiunea de setări a aplicaţiei (a doua, de jos în sus - vezi Fig. 89) 
permite modificarea următoarelor opțiuni (prezentate de sus în jos): 


- modificarea numelui terminalului; 
- modificarea pozei de profil; 
- modificarea dosarului în care se vor descărca fișierele primite; 


- modificarea opțiunii de descărcare automată. 

Fig. 89 - Feem (Windows) - Secţiunea de setări 

Squid - Take Notes & Markup PDFs 


Adresă web 


https: lay.øoogle.com /store /apps/details?id=com.steadfastinnova 
tion.android.projectpapyrus (vezi Fig. 217) 


Fig. 217 - Aplicația Squid - Take Notes & Markup PDFs - Android (QR Code) 


Scurtă descriere 


Squid este o aplicaţie care ne ajută să luăm notițe cu scris de mână. 
Aplicația ne permite să realizăm desene fără a fi limitați de o anumită 
dimensiune deoarece foaia de desen se poate mări continuu spre dreapta și în 
jos. Squid este o aplicaţie pe bază de vectori, astfel că notițele vor arăta 
impecabil indiferent de gradul de detaliere (Steadfast Innovation LLC, 2017). 


Perspective de utilizare 


Eu folosesc această aplicație pe post de tablă interactivă 
(„whiteboard”), conectând telefonul la calculator cu ajutorul aplicaţiei 
MirrorOp (prezentată anterior). 


ă 

Pentru a crea o notiță nouă se va folosi butonul din dreapta-jos. 
Selectarea lui ne oferă 3 opţiuni (vezi Fig. 218). 

Tap the plus below to create a new 
note 


Adaugă notiță 

Fig. 218 - Squid (Android) - Notiță nouă 


Import PDF @ 


Selectând, de exemplu, opțiunea „Note” se va deschide secțiunea de 
unde ne alegem fundalul pentru noua noastră notitã (vezi Fig. 219). Aplicația 
Squid oferă o multitudine de modele (unele gratuite, altele cu plată). 

Fig. 219 - Squid (Android) - Alegerea fundalului 

După ce am ales fundalul, se deschide notita în care putem scrie. Față 
de alte aplicații nu avem foarte multe opţiuni dar le avem pe cele strict 
necesare. Avem opțiunea pentru creion, cu câteva variante de editare (Fig. 220, 
punctul „a”) şi avem opţiunea pentru culoarea creionului (Fig. 220, punctul „b”). 


e 


b) 


Fig. 220 - Squid (Android) - Creionul și culoarea pentru acesta 

După ce am terminat de notat putem redenumi fișierul nostru, 
selectând zona din stânga-sus (vezi Fig. 221). 

Fig. 221 - Squid (Android) - Redenumire fișier 


| Capitolul III: Aplicaţii necesare pentru telefon sau tablet 


= 
o 
N 


Văidăhăzan Remus | Instruire asistată de calculator 


Aplicația ne permite să salvăm notițele noastre în fișier „pdf, „png” 
sau „.jpg” dacă folosim meniul din dreapta-sus. Vom alege opţiunea „Export..." 
(vezi Fig. 222). 

Fig. 222 - Squid (Android) - Export pentru notitã 


Observaţii 


Aplicația Squid s-a numit la început Papyrus dar dezvoltatorii au fost 
nevoiţi să-l schimbe deoarece acest nume era deja înregistrat de altcineva. 

Bees Voice Sound Recorder 


Adresă web 


https: lay.google.com /store/apps/details?id=com.beesteam.beesr 
ecorder&hl=ro (vezi Fig. 229) 


Fig. 229 - Aplicația Bees Voice Sound Recorder - Android (QR Code) 


Scurtă descriere 


Bees Voice Sound Recorder este o aplicaţie care ne permite să 
înregistrăm informaţia dorită prin salvarea ei în fișiere audio personalizate în 
funcţie de „scenariul” în care ne aflăm: general, prezentare publică sau audiție 
muzicală. Pentru fiecare scenariu, spune dezvoltatorul, aplicația va alege 
setările cele mai bune pentru a putea utiliza la maxim informaţia salvată 
(Bees Team, 2015). 


Perspective de utilizare 


Am ales să utilizez această aplicaţie deoarece este simplă, rapidă și, 
mai ales, pentru că oferă posibilitatea de introducere a semnelor de ascultare 
în fișierul înregistrat. 

Pentru a înregistra un fișier avem 3 opţiuni, pe care aplicaţia ni le 
oferă după ce o deschidem: General, Music, Lecture (vezi Fig. 230). 


g d ỳ 


General Musi Lecture 


Fig. 230 - Bees Voice Sound Recorder (Android) - Opţiuni oferite pentru înregistrare 


Când dorim să începem o înregistrare selectăm butonul secțiunii 
corespunzătoare, iar aplicaţia începe să înregistreze. Dacă dorim să oprim 
înregistrarea (sau să facem o pauză) vom apăsa butonul din mijloc. Pentru a 
relua înregistrarea vom folosi același buton. Când am terminat de înregistrat 
trebuie să folosim butonul „SAVE”, din partea dreaptă (vezi Fig. 231). 


Oprește 
înregistrarea 


Salvează 
înregistrarea 


Fig. 231 - Bees Voice Sound Recorder (Android) - Oprește, pornește sau salvează 


În timp ce înregistrăm putem adăuga semne de ascultare, apăsând 
butonul „TAG”, situat în partea stângă (vezi Fig. 232). 


Fig. 232 - Bees Voice Sound Recorder (Android) - Adaugă semne de ascultare 

După salvarea unui fișier vom primi un mesaj de confirmare cu titlul 
„DONE” (vezi Fig. 233). 


DONE 


Fig. 233 - Bees Voice Sound Recorder (Android) - Mesaj de confirmare după salvare 


Fișierele înregistrate sunt salvate în memoria telefonului. Putem 
deschide fișierul pe telefon şi vom observa că a fost salvat împreună cu semnele 
de ascultare introduse pe ceas (vezi Fig. 234). Pentru a ajunge la fișierele 
salvate, după deschiderea aplicaţiei, trebuie să glisăm fereastra în sus. 

Fig. 234 - Bees Voice Sound Recorder (Android) - Deschiderea fişierului 


salvat pe telefon 


După deschiderea fişierului pe telefon, aplicația ne permite să 
introducem, dacă este nevoie, semne de ascultare suplimentare. Pentru 
aceasta vom folosi primul buton din partea stângă, din meniul de jos (are un 
„+” pe el) (vezi Fig. 235). 

Fig. 235 - Bees Voice Sound Recorder (Android) - Introducerea semnelor de 


ascultare pe telefon 


Bees Voice Sound Recorder ne permite să redăm fișierul cu viteză 
diferită față de cea cu care a fost înregistrat. Pentru aceasta vom folosi al 
doilea buton din stânga (vezi Fig. 236). 

Fig. 236 - Bees Voice Sound Recorder (Android) - Modificarea vitezei 


de redare 

Aplicația oferă multiple opțiuni de distribuire a fișierului aflat în baza 
de date. Pentru distribuirea acestuia se va folosi butonul „Share” (vezi Fig. 237). 

Fig. 237 - Bees Voice Sound Recorder (Android) - Distribuie fişierul înregistrat 


Ultimul buton de pe rândul de jos (adică primul din dreapta) oferă 4 
opţiuni, printre care și opțiunea „Delete” pentru ștergerea fișierului (vezi Fig. 
238). 

Fig. 238 - Bees Voice Sound Recorder (Android) - Şterge fişierul înregistrat 

Butonul pentru accesarea meniului principal cu setări pentru 
aplicaţie îl găsiţi în dreapta-sus (vezi Fig. 239). 

Fig. 239 - Bees Voice Sound Recorder (Android) - Accesarea meniului 


principal cu setări 


Observaţii 


Consider că acestei aplicaţii îi lipsesc două lucruri importante. Primul, 
ar fi, posibilitatea de a salva în memoria ceasului fișierele înregistrate, creând 
astfel o bază de date independentă de telefon. Totuși, dacă se realizează o 
înregistrare pe ceas când acesta nu este conectat cu telefonul, atunci când 
conexiunea cu telefonul va fi restabilită fișierul va fi transferat pe telefon. Nu 
am aflat, încă, cât timp rămâne salvat în memoria ceasului fişierul înregistrat 
pentru a nu se pierde dacă legătura cu telefonul întârzie să se realizeze. 


Al doilea lucru important care-i lipseşte aplicaţiei, consider eu, ar fi 
posibilitatea de a accesa de pe ceas fișierele deja înregistrate pe telefon. 


O opţiune mai puţin intuitivă a aplicaţiei este aceea că nu poţi șterge 
din baza de date mai multe fișiere deodată. Dacă dorești să stergi mai multe 
fişiere (să faci curăţenie) trebuie să accesezi fiecare fişier și să-l stergi 
individual. 

ANEXA 4 


Model de fișă pentru aplicaţii 


Această anexă conţine un model de fișă, orientativ, pentru studenţii 
mei cărora le recomand să folosească această structură atunci când caută 
informaţii despre o aplicaţie care le-ar putea fi utilă. Găsiţi un model 
necompletat și un exemplu complet pentru aplicaţia Feem (versiunea 3). 


Aplicația 


Denumire dezvoltator: 


Adresa web a aplicaţiei: 


Utilitatea aplicaţiei: 


Platforma de funcționare: 


Descrierea aplicaţiei: 


Avantaje/Plusuri: 


Dezavantaje /Minusuri: 


Perspective de utilizare a aplicaţiei în domeniul didactic: 


Anexa 4: Model de fişă pentru aplicaţii 

Aplicația Feem Lite: WiFi File Share 


Denumire dezvoltator: FeePerfect AG 
Adresa web a aplicaţiei: tryfeem.com 


Utilitatea aplicaţiei: Feem este o aplicaţie care trimite fişiere instantaneu de 
la un dispozitiv la altul, fără a avea nevoie de internet. Feem permite și 
transmiterea de mesaje scrise între terminalele conectate la același punct de 
acces (hotspot). 


Platforma de funcţionare: Android, iOS, Linux, Mac OSX, Windows Desktop, 
Windows Phone. 


Descrierea aplicaţiei: Feem este o aplicație multiplatformă ce poate fi 
folosită pentru transfer de fişiere între două sau mai multe terminale (telefon, 
tabletă, PC), fără necesitatea unei conexiuni la Internet. De fapt, aplicaţia este 
asemănătoare conceptului WiFi Direct chiar dacă nu este bazată pe acest 
standard. Feem permite și schimbul de mesaje între doi sau mai mulți 
utilizatori. Terminalele se pot conecta la același router wireless sau un 
terminal poate funcționa ca punct de rutare, creând un punct de acces 
(hotspot) propriu. 


Avantaje Plusuri: Transferuri rapide de fişiere (viteze de 10-12 Mb/s). Se 
poate trimite un număr nelimitat de fișiere. Conexiunea se poate proteja cu 
parolă. Funcţionează între iPhone și telefoane de la alți producători. 
Funcţionează între calculatoare sau între calculator și telefon, nu doar între 
telefoane. 


Dezavantaje /Minusuri: Exploratorul integrat nu este suficient de intuitiv și 
de clar astfel încât să poţi căuta în telefon exact fişierul dorit. 


Perspective de utilizare a aplicaţiei în domeniul didactic: 


Poate fi folosită între calculatorul cadrului didactic și cele ale elevilor pentru a 
transfera materialele didactice necesare la activitatea desfășurată. Poate fi 
folosită între elevi pentru a comunica rapid și în liniște. Poate fi folosită între 
profesori pentru a face schimb de materiale didactice. 


Anexa 4: Model de fişă pentru aplicaţii 


£ @ 
9 ROMANIA 


ISBN: 978-606-37-0224-2 


